text: Oksbøl får akutbil
  23 august 2013 kl. 06.05
  Varde får to døgnbemandede ambulancer, og Oksbøl får en døgnbemandet akutbil.
  Hidtil har Oksbøl-området måttet klare sig med en af forsvarets militærlægebiler. Men besparelser i forsvaret medfører, at forsvarets akutbil kun vil være i Oksbøl 40 dage om året.
  Derfor vil Region Syddanmark indsætte en døgnbemandet akutbil i Oksbøl.
  Samtidigt udvides ambulance-dækningen i Varde. Hidtil har der været én døgndækkende ambulance og én ambulance i dagstimerne som supplement.
  Fremover vil der være to døgndækkende ambulancer.
  